Diari Oficial de la Generalitat Valenciana


Sumari del DOGV 3643, del 13-12-1999 (1999/9964)

ORDRE de 28 d'octubre de 1999, de la Conselleria de Cultura, Educació i Ciència, per la qual es disposa el funcionament de l'Institut d'Educació Secundària número 3 de Cheste.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3643

Data del DOGV
:   13-12-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/9964


Data del document
:   28-10-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Cheste
    * ensenyament públic
    * centre d'ensenyament
    * ensenyament secundari

ORDRE de 28 d'octubre de 1999, de la Conselleria de Cultura, Educació i Ciència, per la qual es disposa el funcionament de l'Institut d'Educació Secundària número 3 de Cheste. [1999/M9964]
  
El Decret 189/1999 de 19 d'octubre, del Govern Valencià, publicat en el Diari Oficial de la Generalitat Valenciana de 28 d'octubre de 1999, pel qual es crea l'Institut d'Educació Secundària de Cheste, va autoritzar el conseller de Cultura, Educació i Ciència per a dictar les disposicions necessàries per al seu compliment i desenrotllament.
  
És procedent, per tant, ordenar l'inici de les activitats del centre i adoptar les mesures necessàries perquè puga desenrotllar la seua activitat acadèmica.
  
En virtut d'això, i fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
1. L'Institut d'Educació Secundària número 3 de Cheste, codi 38299410, iniciarà les seues activitats en el curs acadèmic 1999/2000. En el dit curs s'admetrà matrícula per a cursar els següents estudis:
  
1. 1 Segon cicle d'Educació Secundària Obligatòria
  
1. 2 El Curs d'Orientació Universitària
  
1. 3 Primer curs del Batxillerat de Ciències de la Natura i de la Salut
  
1. 4 Primer curs del Batxillerat Humanitats i Ciències Socials
  
2. En el curs escolar 2000/2001 oferirà, a més a més, el segon curs dels batxillerats implantats.
  
3. A l'efecte de matrícula i realització de les proves d'accés a la universitat, este centre s'adscriu a la Universitat de València (Estudi General de València).
  
Segon
  
El director territorial de Cultura i Educació competent nomenarà l'equip directiu del centre, conformement al que s'establix en l'article 14, 3) del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, (DOGV de 08.09.1997).
  
Tercer
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre; així mateix, el dotarà de l'equipament i materials didàctics necessaris. A estos efectes la Direcció Territorial de Cultura i Educació corresponent efectuarà l'oportuna i raonada proposta.
  
Quart
  
La Direcció General de Centres Docents, quan així ho aconsellen les circumstàncies, podrà modificar l'adscripció del centre a l'efecte de realització de les proves d'accés a la universitat.
  
DISPOSICIÓ ADDICIONAL
  
El que s'establix en esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
S'autoritza els distints òrgans directius d'esta conselleria perquè, en l'àmbit de les seues respectives competències, adopten les mesures necessàries per a l'aplicació i desenrotllament d'allò disposat en esta ordre.
  
Segona
  
Esta ordre entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes acadèmics s'entenen referits a l'1 de juliol de 1999.
  
València, 28 d'octubre de 1999
  
El conseller de Cultura, Educació i Ciència,
  
MANUEL TARANCÓN FANDOS